ຈີນບໍ່ພໍໃຈນໍາ ຂໍ້ຕົກລົງ ເລື້ອງໜີ້ສິນຂອງສະຫະລັດ
ຈີນ ຊຶ່ງເປັນເຈົ້າໜີ້ລາຍໃຫຍ່ສຸດຂອງສະຫະລັດ ກ່າວວ່າ ຂໍ້ຕົກລົງເພມໜີ້ສິນຂອງສະຫະລັດ ບໍ່ໄດ້ແກ້ໄຂສາເຫດທເປັນຕົ້ນຕໍ່ຂອງບັນຫາ ທັງໝົດ,
ຈີນ ຊຶ່ງເປັນເຈົ້າໜີ້ລາຍໃຫຍ່ທີ່ສຸດຂອງອາເມຣິກາ ສະແດງຄວາມບໍ່ດີໃຈຢ່າງເລິກເຊິ່ງກ່ຽວ ກັບຂໍ້ຕົກລົງເພີ່ມລະດັບໜີ້ສິນຂອງສະຫະລັດຂຶ້ນ ແລະວິທີການບັນລຸຂໍ້ຕົກລົງກັນນັ້ນ ອົງການໃຫ້ຄະແນນສິນເຊື່ອຂອງຈີນອົງການນຶ່ງ ໄດ້ລົດລະດັບຄວາມໜ້າເຊື່ອຖືດ້ານໜີ້ ສິນຂອງສະຫະລັດລົງໃນວັນພຸດມື້ນີ້ ໂດຍກ່າວວ່າ ຂໍ້ຕົກລົງດັ່ງກ່າວບໍ່ໄດ້ແກ້ໄຂບັນຫາ ຕ່າງໆທີ່ເປັນຕົ້ນເຫດນັ້ນເລີຍ ແລະອົງການຂ່າວຊິນຫົວຂອງທາງການຈີນກໍບໍ່ໃຫ້ຄວາມ ສໍາຄັນແກ່ຂັ້ນຕອນການເຈລະຈາທີ່ພາໃຫ້ມີການບັນລຸຂໍ້ຕົກລົງກັນນັ້ນ ໂດຍກ່າວວ່າ ເປັນ ການຫລີ້ນລະຄອນສະແດງຄວາມສາມາດຕົບຕາຜູ້ຄົນຊື່ໆ ທ່ານ Zhou Xiaochuan ຜູ້ອໍານວຍການທະນາຄານແຫ່ງຊາດຈີນ ໄດ້ໃຊ້ພາສາທີ່ຍັບຍັ້ງ ລະມັດລະວັງຫລາຍກວ່າໃນການອອກຄວາມເຫັນໃນທໍານອງຄ້າຍຄືກັນ ແລະທ່ານໄດ້ ຮຽກຮ້ອງໃຫ້ລັດຖະບານກຸງວໍຊິງຕັນເອົາບາດກ້າວທີ່ເປັນຮູບປະທໍາແລະມີຄວາມຮັບຜິດ ຊອບເພື່ອກູ້ເອົາຄວາມໝັ້ນໃຈໃນພັນທະບັດຂອງກະຊວງການເງິນຂອງສະຫະລັດຄືນມາ ໂດຍກ່າວວ່າ ຄວາມບໍ່ແນ່ນ່ອນເປັນໄພຂົ່ມຂູ່ອັນນຶ່ງຕໍ່ການຟື້ນໂຕຄືນຂອງເສດຖະກິດໂລກ ນັ້ນ ທ່ານ Zhou ໄດ້ສະແດງຄວາມຍິນດີນໍາຂໍ້ຕົກລົງກັນໃນວັນອັງຄານວານນີ້ ແຕ່ກ່າວວ່າ ທ່ານຈະຕິດຕາມເບິ່ງຢ່າງໃກ້ຊິດວ່າຈະມີການຈັດຕັ້ງປະຕິບັດກັນໄປແບບໃດນັ້ນ ທ່ານ ຍັງກ່າວເຊ່ນກັນວ່າ ຈີນຈະສືບຕໍ່ກະຈາຍການລົງທຶນຂອງຕົນອອກໄປ ເພື່ອໃຫ້ມີຄວາມ ຫລາກຫລາຍ